Arranca o ENTROIDO no IES DE SALVATERRA:::\no febreiro 18, 2022\nCada día da semana, unha cousa, un elemento caracterizador (unha gorra, unha camisola, algo de atrezzo...). O luns algo relacionado co cinema, o martes coa música, no mércores deporte e o xoves personaxes históricos... e o venres? disfrazados ao 100% e do que máis nos apeteza.\nAdemais, no corredor que vai entre CONSERXERÍA-BIBLIOTECA estará aberta a EXPO Entroidos Tradicionais, organizado polo EDL e polo alumnado de 1º e 2º da ESO. Veremos a visión do alumnado do entroido e haberá sorpresas, coma traxes dalgúns deses entroidos (na biblioteca) Seremos capaces de recoñecelos? Semana intensa na que o mércores teremos a "plantación" e maila visita de PAULA CARBALLEIRA.\nO venres festival de entroido organizado polo alumnado de 4º da ESO.\nE QUE VIVA O ENTROIDO!


Posada: “A representación territorial debe ser máis real no Senado”. | Noticias Vigo\nPosada: “A representación territorial debe ser máis real no Senado”.\nA avogada e cabeza de lista de Cidadáns por Pontevedra ao Senado asegura que a modernización da Cámara é unha necesidade imperante.\nPublicado por Noticias Vigo o día 05/11/2019 na sección de Ciudadanos,Política\n“A representación territorial debe ser máis real no Senado”, asegurou a avogada e cabeza de lista laranxa por Pontevedra ao Senado, Elena Posada, durante un almorzo de traballo celebrado na sede de Cs Pontevedra co concelleiro de Cidadáns no Concello da cidade, e número dous da lista ao Senado, Goyo Revenga e o membro da executiva local, e número tres ao senado, Luís Miguel Lamas.\nPosada asegura que a modernización da Cámara Alta é unha necesidade imperante para que poida levar a cabo funciones que lle encomenda a Constitución e que, neste sentido, o programa de Cidadáns prioriza que as CCAA participen de maneira efectiva no goberno: “Avogamos pola creación dun Consello de Presidentes das Comunidades Autónomas e das Cidades Autónomas de Ceuta e Melilla e pola supresión das deputacións, fusionando municipios para que poidan prestar servizos sustentables”, engadiu.\nPola súa banda, Goyo Revenga asegurou que se trata de propostas viables e “de sentido común” que axudarían a adelgazar a administración e administrar eficientemente o diñeiro dos contribuíntes. Ademais, contribuirían a unha maior interrelación e coñecemento mutuo da cidadanía de distintos territorios, grazas á conexión directa entre os seus presidentes comunitarios, o que xeraría un “clima de maior empatía e confianza entre as distintas zonas e culturas que conforman o noso país”.\nLuís Miguel Lamas lembrou que” Cidadáns defende a adecuación das leis aos tempos actuais” e por iso, o Senado, ha de ser actualizado para ser un “órgano útil” que conecte coa xente nunha contorna Constitucionalista.\n“A nosa proposta é, basicamente, modernizar a Cámara Alta, debido a que se converteu nun reduto ineficaz da vella política”, concluíu Elena Posada.\n'Nature Communications' publica un artigo do…\nFeijóo remitiu onte ao presidente do Goberno central…\nElena Muñoz presenta 250 medidas para “facer máis…\nCarme da Silva: “O monte debe ser unha…


A alcaldesa de Tomiño presenta a Feijóo os proxectos de futuro do Concello - Vigo al minuto\nEntre eles o polígono agroforestal ou a ampliación do IES Antón Alonso Ríos\nA alcaldesa de Tomiño, Sandra González, mantivo unha xuntanza co presidente da Xunta, Alberto Núñez Feijóo, para comentar os principais proxectos no Concello, como a iniciativa da posta en marcha dun polígono agroforestal.\nPrimeira entrevista en 14 anos de goberno de Feijóo\nA alcaldesa agradeceu que o presidente a recibira -por primeira vez nos 14 anos de goberno- e aproveitou para convidalo a visitar Tomiño e coñecer de primeira man a problemática dos sectores produtivos, agradecendo poder comentar con el ademais, importantes proxectos como a ampliación do IES Antón Alonso Ríos, con máis de 600 alumnos na actualidade e situado nun municipio cun crecemento poboacional permanente.\nParque de lecer transfronterizo\nOutro dos proxectos importantes para Tomiño e toda a comarca dos que falou a alcaldesa, para pedir o apoio da Xunta de Galicia, foi o do futuro parque de lecer transfronteirizo que inclúe a construción dunha pasarela peonil entre Goián e Vila Nova de Cerveira; proxecto que pola súa envergadura, non será posible sen a axuda dos Estados Español e Portugués -este último xa avanzou o seu apoio-, así como do goberno autonómico. Neste sentido, a rexedora reclamou a disposición de fondos europeos do programa Next Generation.\nMontes de Vigo solicita ao Concello avances no 'Anel Verde', proxectado dende 2017


O Grupo Popular insistirá no Pleno na demanda ao Goberno central dun novo xulgado do social para Lugo\nTamén pedirá ao Goberno socialista cambios normativos para mellorar o sistema de cotización e protección sociolaboral dos traballadores do mar\nPP de Lugo | 2019-06-10\nSantiago, 10 de xuño de 2019.- O Grupo Popular insistirá no Pleno desta semana na reclamación ao Ministerio de Xustiza para que, de xeito inmediato, rectifique a súa proposta de novos xulgados para Galicia en 2019 e inclúa a creación dun novo xulgado do social en Lugo. O viceportavoz popular, Miguel Tellado, apuntou esta mañá que “tamén pediremos ao Goberno central que impulse os cambios normativos necesarios para mellorar o sistema de cotización e protección sociolaboral das persoas traballadoras do mar.\n“Esta reforma sería moi beneficiosa para todos os profesionais do mundo do mar en Galicia, especialmente aqueles propietarios de pequenas embarcacións que realizan o seu traballo a bordo das mesmas; traballadores por conta allea enrolados en pequenas embarcacións; e profesionais por conta allea enrolados en pequenas embarcacións e profesionais autónomos non embarcados, fundamentalmente mariscadoras e redeiras”, asegurou.


tpv_rock_pos [E-commerce - Sinatura dixital - Odoo]\nTraza: • tpv_rock_pos\nPlugin Rock Pos. Integración dunha tienda física en Prestashop\nNo seguinte video descríbese todo o proceso de instalación do módulo, a súa configuración para a expedición de facturas simplificadas e un caso práctico. Faga clic aqui para acceder a web da aplicación.\nVideo No momento de edición no video a plataforma ofrecía unha versión gratuita. Esta opción foi retirada e no seu lugar ofrece unha versión tamén gratuita pero con validez durante 14 días. No video dise que o ficheiro debese comprimir, na versión actual xa se descarga en formato comprimido.\nA seguinte páxina permite crear e descargar códigos de barrars https://barcode.tec-it.com/es\ntpv_rock_pos.txt · Última modificación: 2020/09/21 14:59 por amandias


Clarifide Plus, o programa de avaliación xenómica para vacún de leite, xa dispoñible a través dun clic - Campo Galego\nInicio / Noticias de empresa / Clarifide Plus, o programa de avaliación xenómica para vacún de leite, xa dispoñible a través dun clic\nA proposta de valor de CLARIFIDE® Plus, proba xenómica que permite seleccionar ao vacún leiteiro en función da súa saúde, rendemento e beneficio, inclúe un plan de mellora da explotación mediante o emprego da máis avanzada tecnoloxía, consultoría da man de expertos na materia e ferramentas de soporte. Entre estas ferramentas de soporte Zoetis pon a disposición do profesional de vacún de leite o portal web www.zoetis.es/genetics\nA través desta páxina web a compañía ofrece información acerca de como solicitar os servizos de CLARIFIDE® Plus para levar a cabo a avaliación xenómica, clarificando como debe ser a recollida de mostras por parte do cliente.\nTamén permite o acceso directo a SearchPoint, sistema de xestión de datos que axuda ao produtor a acadar os seus obxectivos de mellora xenética, xa que CLARIFIDE® Plus ofrece información de alto valor, pero é fundamental saber como empregala da maneira máis adecuada.\nAsí, CLARIFIDE® Plus analiza o potencial xenético dos animais e SearchPoint, xunto co servizo e apoio do Equipo Técnico de Ruminantes de Zoetis, axudan ao produtor a entender a información, clasificar as predicións xenéticas obtidas e, en definitiva, producir animais máis valiosos. O resultado final son mellores decisións de selección para o éxito da gandería, mellorando a rendibilidade, produtividade e o benestar animal.\nMáis información en www.zoetis.es/genetics


26 febrero 2020 11:50 h.\nPontevedra Entroido Carnaval niños Noite Pirata\nUn momento da festa infantil na Praza da Ferrería. RAFA FARIÑA\nA cativada reclama o seu protagonismo no Entroido durante a festa da Ferraría, na que triunfaron os corsarios, pero tamén os superheroes\nOs superheroes plantáronlle cara este martes aos corsarios na Festa Pirata Infantil que tivo lugar, pola tarde, na Praza da Ferraría, onde tanto se podía atopar un bucaneiro como a Spiderman, Superman ou mesmo a El Zorro. Esta é a única actividade da programación de Entroido do Concello especificamente dirixida á cativada. Dende hai uns anos faise coincidir coa Noite Pirata, convidando así aos máis pequenos a celebrar o seu propio desembarco no centro da cidade horas antes do dos maiores.\nDucias de nenos e nenas participaron na festa da Ferraría acompañados polos seus pais. Un espectáculo de música ofreceulle á rapazada a posibilidade de gozar do seu particular Entroido, animado, como é habitual, por Rivel e unha serie de DJ.\nZANCUDOS. Aproveitando que a chuvia da mañá deu unha tregua, na praza do centro de Pontevedra mesturáronse zancudos con malabaristas para facer trasnadas entre a rapazada e, así, ir quentando o ambiente de cara á noite.\nO espíritu de Benito Soto, o pirata da Moureira, apoderouse dos máis pequenos que luciron sabres (moitos de xoguete, moitos feitos con globos), parches nos ollos, gorros de bucaneiros e caveiras por todos os lados. Moitos proxenitores tamén se animaron a participar da festa disfrazados a xogo coa súa respectiva descendencia.\nNo medio dos corsarios, como vén sendo habitual, fixéronse un oco malvadas e princesas de conto, indios e vaqueiros. Rapunzel e as protagonistas da película Frozen, de Disney, e outros personaxes literarios e cinematográficos. É a maxia do Entroido: todo vale con tal de pasalo ben.


Ence debe abandonar a ría\nTen a obriga de buscar outro proxecto de negocio que lle permita conservar os postos de traballo noutro emprazamento.\nMaría do Carme García-Negro Ría de Pontevedra Ence Pontevedra\nDesde o día en que comezou a funcionar Ence en Pontevedra (1957) a hoxe, levan pasado máis de seis décadas; lévanse destragado tantas oportunidades alternativas ao seu funcionamento que resulta impensábel que alguén recorra ao argumento da existencia de dereitos, para defender unha posición de intereses puros, e, aínda por ver, se lexítimos. Os amantes declarados da lei amósanse fieis adoradores das normas, exclusivamente se son favorecedoras dos seus intereses. Pola contra, se o corpo legal non favorece o seu proveito e fortuna, reaccionan violentamente, mesmo inquisitorialmente. É dicir, se as leis defenden a mellora do que se denomina ben colectivo, ben público, ben xeral ou ben futuro —mirando para o porvir das seguintes xeracións— e, pretensamente, afectan os intereses inmediatos dun pequeno grupo, a reacción é lanzarse con armas e bagaxes contra a nova lei, tratando por todos os medios coñecidos, mesmo os violentos, para obrigar ao goberno a modificar o texto dunha lei en debate.\nNeste caso Ence enfróntase á lei de cambio climático e de transición enerxética respondendo ao tipo de conduta antidemocrática e cavernícola dos que pretenden manexar o texto da lei ao seu proveito. Ence foi pioneira, non en se constituír como empresa exemplar, senón en utilizar un departamento de propaganda de enorme capacidade para opacar a falta de investimentos innovadores ou con visos de futuro na factoría da súa propriedade: tanto é así que a partir de 2013 autodenomínase biofactoría (??) e declara que o seu lugar no mundo é a sostenibilidade medioambiental. Ence, como unidade de capital de gran tamaño, á parte da propagnada e maquillaxe de imaxe, vén usando de parapeto, de ariete ou de caterva de cancerbeiros aos traballadores, para, dicindo que se defenden os postos de traballo, permanecer nunha posición numantina, de factoría obsoleta, inamovíbel. É sabido que os empregados, os traballadores, non son os donos do capital, e que se coñeza, tamén, é o capital privado o responsábel de investir innovando e adecuando os procesos produtivos aos tempos actuais.\nA saúde da ría, dos cidadáns e da parte do planeta do que respondemos precisa que Ence abandone a ría de Pontevedra. Precisamente ao desfrutar dunha prórroga en litixio na 'Audiencia Nacional' determinarase cal vai ser o momento final en Pontevedra. A máis —noutro frente— a empresa presiona agora a opinión publicada e os crentes nos contos de fadas para conseguir modificar unha lei progresista. En Pontevedra, en Ence, hai pouco máis de 500 empregados que desexan conservar o seu traballo, pero o responsábel do investimento e das decisións nas empresas privadas é o titular do capital, é dicir, Ence, nin o alcalde de Pontevedra nin os cidadáns que queremos que abandone Pontevedra nin a ministra.\nEnce ten a obriga de buscar outro proxecto de negocio que lle permita conservar os postos de traballo noutro emprazamento. Na Galiza, bastante tarefa queda pendente: recuperar e rexenerar unha ría estresada en contaminación mariña, contaminación dos fondos, da ribeira e do ar, e, non nos consta quen, fóra dos fondos públicos, se fará cargo dos gastos da rexeneración. @mundiario


Historia | EEI O Grupo\nAdquirida en 1895 (século XIX) a finca que hoxe en día ocupa a Escola de Educación Infantil O Grupo, deberon pasar varios anos ata que se construiu e inaugurou o centro, calculando que isto debeu acontecer ao redor do 1910 aproximadamente.\nDurante a Segunda República (1931), parece ser que foi utilizado como cuartel da Guardia Civil, moi posiblemente en uso compartido co docente.\nExisten indicios de que os seus sotos foron utilizados como lugar onde manter os cabalos de aquela forza da orde pública, de este xeito existían ancoradas na parede e a media altura, unha serie de argolas que moi posiblemente servían de punto de amarre dos cabalos.\nTrasladado o Cuartel da Guardia Civil para a rúa hoxe en día co nome Méndez Núñez cara ao número 32, lindante naquel intre co “Auxilio Social” e finca matriz propiedade da Congregación de San Vicente Paúl, o “Grupo Escolar” (agora EEI O Grupo) é destinado desta vez e en exclusiva para a docencia.\nA principios do século XX e de xeito provisorio, habilitáse a planta baixa do Colexio como Academia Municipal de Música. Posteriormente, quela Academia pasa a outro emprazamento e ese espacio pasa a ser utilizado como almacén da Brigada de Obras Municipal.\nEmpezando os anos 50, instálase no Colexio o Instituto Laboral ou de Artes e Oficios ata que ista disciplina educativa é trasladada aos pavillóns de vivendas inutilizadas da barriada “Virxe do Porto” (A Cañota), previa autorización do I.S.M. (Instituto Social da Marina) e a propia Cofradía de Pescadores de Marín.\nTUTORIAIS DA APLICACIÓN ABALAR MOBIL E CISCO WEBEX


Redondela celebra este domingo o desfile de comparsas e a queima do Meco - Radio Redondela 94.9FM\nIntensa programación de Carnaval a que nos depara o vindeiro domingo día 10 de marzo, xornada na que se celebrará pola mañá o desfile de comparsas e xa pola tarde a queima do Meco “sempre e cando o tempo o permita” engade prudente a concelleira de eventos, Angela Antón. Mantense o concurso de disfraces, a animación infantil e a animación musical que arrancará ás 16:30 horas.\nDende o departamento de eventos animan aos veciños a participar desas actividades que tiveron que ser adiadas por mor do mal tempo e que confían congregar a centos de persoas “tal e como xa sucedera o no pasado, cando a mala meteoroloxía tamén nos obrigou a trasladar a programación do entroido” explica Angela Antón.\nXa pola tarde desenvolveranse as actividades previstas para o martes de entroido e que tamén foron adiadas. Así, será a partir das 16:30 horas cando teñan lugar os diferentes obradoiros infantís na praza do Concello e xa as cinco o tradicional concurso de disfraces no que poderán participar todos os que o desexen apuntándose no momento no propio concello. “O Dragón de luz” protagonizará o espectáculo previo á Queima do Meco, prevista para as 20:00 horas.\nPrevAnterioresA SAR segue a medrar desde a base\nSeguintesPresentación do libro homenaxe a Sesé Mateo no Multiúsos de ChapelaNext


O Concello cualifica de “intolerable” o silencio da Xunta sobre o Bacharelato de Artes de Redondela - Metropolitano\nO pasado 22 de setembro, o Parlamento de Galicia aprobaba, por unanimidade, a inclusión no proceso de prematrícula do Bacharelato de Artes de Redondela, proceso que estaría en todo caso suxeito á demanda que tivesen estes estudos. Case que catro meses despois e a pouco máis dun mes de que se abra o período de admisión –1 de marzo–, o Concello de Redondela denuncia que a Xunta segue “non só sin sinalar que mecanismos pensa utilizar para cuantificar a demanda, senón que nin ten a dar resposta ás preguntas que en tal sentido formuláronlle as ANPAS e o propio Concello”, explica a alcaldesa Digna Rivas. É de supoñer que para cumprir o acordo plenario do Parlamento e coñecer a demanda que estes estudos teñen entre o alumnado “é preciso facer algún tipo de proceso que permita saber con certeza o interese do alumnado nestes estudos”.\nO Concello de Redondela, facéndose eco da preocupación das ANPAS, remitiu o pasado 13 de xaneiro un escrito á Xefatura Territorial de Educación para que “a maior brevidade posible” aclarase como era posible que logo de ser aprobada a preinscrición no Parlamento de Galicia “organismo no que reside a soberanía das e dos cidadáns” a inspección de Educación, ante as preguntas formuladas polas direccións dos centros educativos, repostase que “dende a Consellería non se lle trasladou ningunha variación para o vindeiro curso académico”.\nO Concello lembra que a existencia ou non destes estudos “afecta non só ao alumnado de Redondela, senón tamén ao veciño concello de Pazos de Borbén, cuxos rapaces e rapazas cursan os estudos de bacharelato neste municipio”. A alcaldesa Digna Rivas destacou a intención de que Concello e ANPAS traballen en conxunto para conseguir que sexan atendidas as demandas do alumnado. “É lamentable que a un rapaz ou rapaza que quere cursar o Bacharelato de Artes se lle diga que só pode facelo en Mos –curiosamente coa metade de poboación que Redondela–, Pontevedra ou Vigo”.\nTags: RedondelaXunta de Galicia


UGT asinou un acordo plurianual que inicia a restitución de dereitos e salario ás empregadas e empregados públicos - Federación de empleados y empleadas de Servicios Públicos de UGT Galicia\nUGT asinou un acordo plurianual que inicia a restitución de dereitos e salario ás empregadas e empregados públicos\nAs empregadas e ós empregados públicos XA NOS TOCABA. Cando caeu a economía aplicáronos o primeiro recorte e durante os anos da crise perdemos o 13,1%. Cando pasou, dixeron que aínda no era o momento para recuperar o que nos pertencía. Agora que a economía, dicen, vai ben, e crecemos, non nos resignamos e firmamos un acordo que representa só o inicio da restitución dos nosos dereitos e a reparación do dano que sufrimos nós, os empregados e empregadas públicas. Agora tócanos a nós”.\nUGT é o sindicato maioritario na Función Pública, xunto a CCOO, ao contar con cinco representantes cada un, na Mesa xeral de negociación das Administracións Públicas. Na mesa tamén participa CSIF, con tres representantes, ademais de CIG e ELA, cun representante cada un.


Miranda agradece ao Centro Gallego de Málaga o seu labor para levar a cultura e a tradición galegas aos espazos públicos da capital andaluza | GaliciaAberta - Secretaría Xeral da Emigración\nMiranda agradece ao Centro Gallego de Málaga o seu labor para levar a cultura e a tradición galegas aos espazos públicos da capital andaluza\nO secretario xeral da Emigración mantivo un encontro co vicepresidente da entidade malagueña, Alfonso Bermúdez Virgós.\nNa provincia de Málaga residen 5.057 cidadás e cidadáns galegos\nSantiago de Compostela, 28 de agosto de 2018.\nO secretario xeral da Emigración, Antonio Rodríguez Miranda, agradeceu ao Centro Gallego de Málaga os seus esforzos por levar a cultura e a tradición galegas a outros espazos públicos da capital andaluza, permitindo que cheguen, non só aos galegos e ás galegas residentes nesta comunidade, senón a todas e todos os habitantes da provincia. O responsable autonómico aproveitou o encontro que mantivo co vicepresidente da entidade, Alfonso Bermúdez Virgós, para transmitirlle o apoio da Xunta de Galicia ás diferentes actividades que está a organizar a colectividade galega en Málaga.\n“Animamos aos galegos tanto da capital de provincia andaluza como do resto da comunidade a seguir levando as súas actividades aos espazos que comparten cos seus concidadáns, porque o importante é que todo o que fagamos en materia de cultura sexa para tratar de irradialo ao ámbito das sociedades onde están establecidas esas entidades”, sinalou Miranda.\nMáis de 5.000 galegas e galegos na provincia andaluza\nO Centro Gallego de Málaga, aglutina máis de 150 persoas asociadas, que organizan todos os anos diversos actos relacionados coa cultura da súa terra de orixe, como a celebración do Día das Letras Galegas, no que enxalzan aos autores ou autoras máis relevantes da historia da comunidade.\nNa provincia malagueña residen actualmente 5.057 das e dos 21.685 cidadás e cidadáns galegos que hai en Andalucía, segundo os últimos datos oficiais publicados polo INE, con data 1 de xaneiro de 2018. Delas e deles, algo menos da metade, 2.032, foron nados na Coruña, 1.575 en Pontevedra, 853 en Ourense e 597 en Lugo.\nO Lar Gallego de Sevilla distingue a Antonio Rodríguez Miranda e a Antonio Patiño coa ‘Anduriña de Ouro’, máximo recoñecemento da comunidade galega na capital andaluza 28.11.2015


A Xunta licita o contrato para actualizar o proxecto que completará a Rolda Leste - Xornal de Lugo " />\nA Xunta licita o contrato para actualizar o proxecto que completará a Rolda Leste\n• 4 Xuño, 2021\nXunta de GaliciaConcello de LugoproxectocontratolicitaciónRolda LesteActualización\nA Consellería de Infraestruturas e Mobilidade licitou hoxe o contrato de actualización do proxecto para completar a Rolda Leste de Lugo, ao que destina 198.735 euros. O delegado territorial da Xunta en Lugo, Javier Arias, explicou que se retoma esta actuación para poder completar o cinto de circunvalación previsto entre a N-VI e a N-640 no municipio da capital.\nO contrato inclúe a realización dun estudo inicial das necesidades de actualización, tanto normativas como de trazado. Estímase un prazo de execución de 20 meses para as distintas fases, incluído o período de información pública, presentación de alegacións, informes preceptivos doutras administracións e redacción final do proxecto construtivo.\nO novo tramo terá unha lonxitude aproximada de 2,8 quilómetros, que discorrerán entre a estrada autonómica LU-530 -ata onde chega o treito xa executado- e a N-VI no entorno da conexión coa Avenida de Madrid. Estímase que terá unha intensidade media diaria de 16.097 vehículos ao día.\nArias subliñou que esta é unha infraestrutura necesaria “que restará tráfico das rúas da cidade, mellorará a mobilidade en xeral e especialmente a accesibilidade ao hospital Lucus Augusti”. Actualmente, pódese realizar o percorrido dende a N-VI ata o centro hospitalario ben polo casco urbano ou ben pola autovía A-6, pero ambos esixen un desprazamento maior.\nA Rolda Leste ten un treito en servizo de 2,41 quilómetros, entre a N-640 e a LU-530, que no 2017 rexistrou unha intensidade de tráfico de entre 6.000 e 8.400 vehículos ao día.\nAs empresas interesadas en optar á redacción do proxecto teñen de prazo ata o día 21 de xuño para presentar as súas ofertas. A programación prevé que, una vez adxudicado, o documento poida ser sometido a información pública nun período de sete meses.


A micoloxía segue convertíndose en tradición coas Xornadas de Pan de Raposo - Cee - Que pasa na costa\nA micoloxía segue convertíndose en tradición coas Xornadas de Pan de Raposo\nVolveu ser invadida a Escola de Música de Cee polos cogumelos. Unha vez ao ano, e xa dende hai 13, polo outono, os cogumelos, os prezados alimentos salvaxes da Costa da Morte substitúen aos instrumentos musicais para dar conta da riqueza da nosa bisbarra.\nE a Asociación Micolóxica Pan de Raposo segue convertindo en tradición a micoloxía, unha ciencia pouco explorada pola zona ata a chegada do novo milenio. As XIII Xornadas Micolóxicas Costa da Morte volvían acoller unha exposición, de novo, con arredor das 200 especies de cogumelos, "con especies realmente interesantes", como recoñece un dos seus organizadores e colaborador coa columna micolóxica en QPC, José Manuel Castro Marcote.\nAs xornadas foron moi ben, con moita xente os dous días, con moita xente de fora da comarca e incluso con peregrinos, que se decataron de que este era un punto que non podían saltarse para achegarse a Fisterra. Serviron ademais para que a Asociación fixese novos socios e recibise a visita de vellos amigos.\nFermosos foron os traballos dos máis pequenos da vila da Xunqueira, que participaron cos seus debuxos, e seus traballos plásticos sobre como entenden a micoloxía e a natureza en xeral.\nForon moi interesantes as visitas guiadas dos especialistas pola exposición, que impartiron o propio Marcote o sábado e Manuel Pose Carracedo, como vemos na foto, o domingo.\nTamén foron moi interesantes as charlas máis específicas. Tivo que suspenderse a primeira, a de José María Costa Lago polo falecemento dun familiar. Si puido falar César Pérez sobre a especie “Silvopastoreo na serra do Barbanza”. E o domingo tocoulle o turno a Chemi Traba Velay sobre “O xénero Russula”, e de Francisco Lema, Chisco, cos seus vídeos sobre a “Natureza da Costa da Morte”.\nOs cogomelos retrasan a súa saída.\nXa está a venda a terceira edición de “Cogomelos de Galicia”.


Seminarios Ao finalizar as sesións de seminarios o alumno deberá elaborar unha memoria que recolla os aspectos esenciais abordados durante as sesións, así como a conclusión do traballo pendente.\nA cualificación final será a media das cualificaciones obtidas nos diferentes seminarios.\nDe acordo coa lexislación vixente, a cualificación final será numérica e estará comprendida entre 0 e 10. 10\nPresentacións/exposicións Presentación e defensa dun breve traballo expositivo acerca de temáticas afíns ao tema da materia. A *cualificación final da proba será a media de puntuacións de rubrícalas realizadas polo docente e restos de compañeiros que opten pola avaliación continua.\nDe acordo coa lexislación vixente, a *cualificación obtida será numérica e estará comprendida entre 0 e 10. 15\nProbas de resposta longa, de desenvolvemento Exame final formado por cuestións relacionadas con todo o material posto a disposición do alumnado durante as clases de teoría e os seminarios\nDe acordo coa lexislación vixente, a *cualificación final será numérica e estará comprendida entre 0 e 10\t 60\nProbas de resposta curta Exame parcial formado por cuestións relacionadas co exposto ata ese momento durante as clases de teoría e seminarios realizados.\nDe acordo coa lexislación vixente, a *cualificación destas probas será numérica e estará comprendida entre 0 e 10.\t 10\nInformes/memorias de prácticas As prácticas avaliaranse de maneira continua. Os criterios de avaliación son: *i) Asistencia mínima do 80% *ii) Puntualidade *iii) Preparación previa das prácticas *iv) Aproveitamento das sesións Os enunciados das prácticas estarán a disposición dos alumnos con antelación. Os alumnos entregarán unha memoria de cada sesión. Esta memoria empregarase para xustificar asistencia e aproveitamento\t 5\nEstablécese unha nota mínima de 4 sobre 10 nas metodoloxías de avaliación de seminario,Informes/memorias de prácticas e probas de resposta curta para que se poida computar cada unha delas na avaliación global da materia.\nEn calquera caso, establécese a obrigatoriedade de superar a proba de resposta longa para poder aprobar a materia computando o resto de notas obtidas (Obrigatoriedade de obter unha nota mínima no exame dun 5 sobre un máximo de 10 puntos).\nque o alumno presente un comportamento ético adecuado. En caso\nde detectar un comportamento non ético (copia, plaxio, utilización de aparellos\nelectrónicos non autorizados, por exemplo), considerarase\nmateria. En este caso a cualificación global no presente curso académico será de suspenso\nNon se permitirá o emprego de ningún dispositivo electrónico durante as\nprobas de avaliación salvo autorización expresa. O introducir un\nglobal será de suspenso (0.0)


Definición e límites xeográficosEditar\nHistoria de AsiaEditar\nCaracterísticas da poboaciónEditar\nA crise financeira asiática de 1997Editar\nRelixións dharmicas e taoístasEditar\nAs filosofías e relixións dharmicas, como o hinduísmo, o budismo, o xainismo e o sikhismo, orixináronse na India. Ao leste, particularmente da China e do Xapón, tomaron forma o confucianismo, o taoísmo e o budismo zen.\nMiyamoto Musashi, unha representación das artes marciais do Xapón.\nNo continente practícanse diferentes estilos deportivos, aínda que no Extremo Oriente, os máis populares son as artes marciais como o judo, o karate, o aikido,o kenjutsu,o bojutsu, o ninjutsu, o kenpo, entre outros orixinarios do Xapón. O taichi, o kung fu, o choy le fut, o shaolin, entre outros orixinarios da China. O taekwondo, o hapkido, o taekkyon, o tangsudo, entre outros en Corea. O eskrima, o kali filipino e outros son orixinarios de Filipinas. Ademais tamén no continente fixéronse famosos outros deportes como o fútbol, baloncesto, natación, esgrima, a ximnasia, tenis, voleibol etc...\nTamén cabo destacar que Australia, malia estar xeograficamente situada na Oceanía, forma parte desde 2006 da confederación de Asia. Coa obtención da Copa Asiática 2015 converteuse na primeira selección do mundo en lograr o curioso récord de ser o único país campión en dous continentes distintos, xa que anteriormente conquistara a Copa das Nacións da OFC en catro ocasións.\nTraído desde «https://gl.wikipedia.org/w/index.php?title=Asia&oldid=6060376»\nÚltima edición o 29 de abril de 2022 ás 18:12\nA última edición desta páxina foi o 29 de abril de 2022 ás 18:12.


Colexio > Presenza\nO Colexio Oficial de Enxeñeiros Técnicos Forestais está presente en distintas asociacións e institucións:\nConsejo General de Colegios Oficiales de Ingenieros Técnicos Forestales\nO Consejo General de Colegios Oficiales de Ingenieros Técnicos Forestales está integrado por tódolos Colexios de Enxeñeiros Técnicos Forestais existentes en España, co obxecto da súa representación e coordinación.\nActualmente o Consejo General de Colegios Oficiales de Ingenieros Técnicos Forestales está composto polo Colegio Oficial de Ingenieros Técnicos Forestales (Madrid), el Col.legi d'Enginyers Tècnics Forestals de Catalunya e o Colexio Oficial de Enxeñeiros Técnicos Forestais de Galicia.\nPara máis información podedes contactar co Colexio Oficial de Enxeñeiros Técnicos Forestais de Galicia que actualmente representa a Secretaría do Consejo General.\nO Consejo Nacional de Bosques é un órgano adscrito ó Ministerio de Medio Ambiente, a través da Secretaría Xeral de Medio Ambiente, que ten como función actuar como órgano de información e asesoramento, co obxectivo de facilitar unha adecuada xestión sostible dos montes españois e fomentar o desenrolo económico e social do sector forestal.\nO Consejo Nacional de Bosques está presidido polo Ministro de Medio Ambiente e compóñeno representantes da Administración autonómica e local, de propietarios forestais, de organizacións empresariais, das Escolas Universitarias Forestais e de Montes, de organizacións non gobernamentais, etc., así como tamén representantes dos Colexios Oficiais das profesións relacionadas co sector forestal, entre os que se atopa o Colexio Oficial de Enxeñeiros Técnicos Forestais de Galicia.\nA entidade Unión Profesional de Galicia reúne á Colexios Profesionais de Titulados Universitarios da Comunidade Autónoma de Galicia coa finalidade de coordinar ás actuacións en temas de interese común, defender os valores característicos e promover o perfeccionamento das profesións tituladas universitarias representadas na Asociación.\nR/ San Pedro de Mezonzo, 39-41 Baixo\nTfno: 981 595 562 Fax: 981 595 958\nO Consello Forestal de Galicia creouse co obxecto de facilitar una axeitada xestión sostible dos montes galegos e fomentalo desenvolvemento económico, social e ambiental do sector forestal.\nEste Consello é o órgano consultivo e asesor da Administración Forestal e ten como fin dar o cumprimento ao principio de participación pública e establecer unha canle de colaboración dos estamentos interesados da sociedade galega e da comunidade científica.\nO COETFG é membro activo do Consello Forestal de Galicia, asistindo a tódolos plenos e participando por escrito ou de xeito presencial en todos os procesos de consulta plantexados pola administración.\nAsociación Galega Promotora da Certificación Forestal PEFC.\nA finalidade desta Asociación é o fomento e o desenvolvemento da xestión forestal sostible, a promoción do coñecemento e a aplicación das resolucións das conferencias ministeriais paneuropeas sobre a protección dos bosques, a promoción e difusión do sistema español de certificación forestal paneuropeo na Comunidade Autónoma de Galicia e o desenvolvemento e a estruturación da modalidade rexional do sistema de certificación PEFC en Galicia.\nEdificio FEUGA (Campus Sur Universitario)\nR/ López Gómez de Marzoa s/n\nGrupo Galego de Apoio a Certificación Forestal F.S.C\nO Grupo de Apoio Galego é un conxunto de entidades e persoas vinculadas á xestión dos montes galegos nas súas diversas funcións, aproveitamentos, adquisición, uso e disfrute dos produtos, elixidas democraticamente para transmitir ao Grupo de Traballo do F.S.C. as particularidades sociais, económicas e ambientais do sector do monte galego para o desenvolvemento da certificación F.S.C.\nO Grupo de Apoio Galego é, a súa vez, unha comisión da Asociación para Promover o Uso Racional dos Produtos e Servizos do Monte, cuio obxectivo xeral é promocionar e alentar a sustentabilidade no uso dos recursos e beneficios do monte, así como a conservación da biodiversidade.\nPolo de agora non dispón dun enderezo oficial.\nPlataforma Tecnolóxica Forestal Galega _ DEVESA\nA Plataforma Tecnolóxica Forestal Galega pretende ser un foro aberto a tódalas entidades do sistema de investigación, desenvolvemento e innovación do sector forestal (empresas, grupos de investigación, centros tecnolóxicos e administracións) que tratará de sumar esforzos e ideas para establecer unha planificación estratéxica conxunta de investigación, desenvolvemento e innovación acorde coas necesidades do sector.\nO obxectivo xeral da Plataforma Tecnolóxica Forestal Galega_ DEVESA é plantexar e desenvolver unha estratexia de investigación, desenvolvemento tecnolóxico e innovación, para e coa implicación e integración de esforzos dos distintos axentes que forman o mesmo, que dea un importante pulo á valorización e ao aumento da competitividade dos recursos, servizos, procesos e actividades que teñen lugar no monte.\nContacto da Secretaría Técnica:\nTelf.: 988/368152, Fax: 988/368153\nGRUPO O_XAN. Grupo de opinión para a xestión dialogada do lobo en Galicia.\nO-Xan, é un grupo de opinión sobre a xestión do lobo en Galicia, constituído co obxectivo de fomentar o diálogo para minimizar a conflitividade social e favorecer os acordos a favor da coexistencia entre o lobo e a sociedade galega, así como propoñer, debater e estudar medidas para unha correcta xestión desta especie.\nO grupo xurdiu a partir da xornada celebrada o pasado 20 de xuño en Rábade baixo o título “O lobo e o seu conflito: da normativa ao diálogo”, onde se reuniron membros de todos os grupos de interese na xestión e conservación do lobo.


Novolar desminte a versión da directiva do Colexio de Catoira - Canal Rías Baixas\nCATOIRA > A empresa concesionaria das obras do Colexio Progreso de Catoira, Novolar, sae o paso das acusacións…\nverquidas onte sobre o estado das actuacións no mesmo; e aclara que ditas obras xa están rematadas e entregadas ó Ministerio de Educación, promotor das mesmas; quen deu o visto bo sobre todo o realizado.\nDeste xeito, Educación certificou que as obras do Colexio catoirense se axustaban ás características técnicas do proxecto, redactado polos técnicos do estado, en cada un dos seus capítulos e o orzamento do que dispoñía.\nNo tocante ás vallas que están ciscadas polo patio, a empresa constructora quere aclarar que non son da súa propiedade senón que pertencen ó Concello e debera ser este ente municipal quen as retirase.\nE referente ó escape de gas, afirman que esta é unha cuestión allea á construcción da cociña e que respondería, en calquera caso, á empresa especializada que instalou ó sistema de abastecemento de gas. Así as cousas, a constructora asegura que ve ben que dende a APA e a dirección do centro pidan o mellor para os estudiantes deste centro, porén estas medidas ser concedidas polo departamento de educación do goberno.\nArtigo anteriorA tala de árbores e as canteiras ameazan os petroglifos de Monte Xiabre\nSeguinte artigoOs consumidores protestan pola eliminación da tarifa eléctrica nocturna


Segundo o novo Eurobarómetro, combater o cambio climático debe ser a principal prioridade para o PE | Sogama\nSegundo o novo Eurobarómetro, combater o cambio climático debe ser a principal prioridade para o PE\nOutras son a contaminación atmosférica (35%), a contaminación mariña (31%), a deforestación e o aumento da produción residuos (ambos con 28%).\nNo caso de España, a preocupación polo cambio climático sitúase en terceira posición (36%), por detrás da loita contra a exclusión social e a pobreza (39% dos enquisados) e a necesidade de promover o emprego (38%).\nSeis de cada dez europeos consideran que as manifestacións dos mozos/as a favor do clima teñen un impacto directo sobre a política europea, así como na propia de cada un dos Estados membros.\nCerceda, a 2 de decembro de 2019.- Loitar contra o cambio climático e protexer a contorna, os océanos e a biodiversidade debe ser a principal prioridade para o Parlamento Europeo. Así se evidencia a través dos resultados do novo Eurobarómetro, a tenor da enquisa realizada o pasado mes de outubro.\nTomando como referencia os distintos asuntos medioambientais, o cambio climático é o que cobra máis peso (52%), seguido pola contaminación atmosférica (35%), a contaminación mariña (31%), a deforestación e o aumento da produción residuos (ambos con 28%).\nNo caso de España, a preocupación polo cambio climático sitúase en terceira posición (36%), por detrás da loita contra a exclusión social e a pobreza (39% dos enquisados), o desemprego xuvenil e a promoción do emprego (38%).\nNo resto de Europa, unha media do 32% posiciona a loita contra o cambio climático como a principal preocupación, coas cifras máis altas en Suecia (62%), Dinamarca (50%) e Holanda (46%).\nO presidente do Parlamento Europeo, David Sassoli, indicou que esta enquisa “demostra moi claramente que os europeos queren que a UE actúe na loita contra o cambio climático. Xusto a semana pasada, o Parlamento Europeo aprobou unha resolución que declara unha urxencia medioambiental e climática en Europa e a nivel global. Estamos escoitando aos nosos cidadáns e destacando a necesidade de moverse das palabras aos feitos”.\nAsí mesmo, ponse de relevo o impacto que, ao longo deste ano, tiveron as protestas xuvenís a favor do clima, mobilizando a millóns de persoas na UE e en todo o mundo. O novo Eurobarómetro mostra que seis de cada dez europeos consideran que estas manifestacións teñen un impacto directo sobre a política europea, así como en cada un dos Estados membros.\nOs irlandeses (74%), suecos (71%) e chipriotas (70%) son os máis convencidos de que estas protestas dan paso a medidas políticas a nivel europeo, mentres que os que menos confían nesta posibilidade son os checos (42%) e os británicos (47%).\nDesde 1973, o Eurobarómetro mide as percepcións dos cidadáns europeos e as súas expectativas sobre a UE. A empresa de investigación Kantar recompilou os datos para esta enquisa, cuxo traballo de campo se desenvolveu entre o 8 e o 22 de outubro de 2019 nos 28 Estados membros. A mostra consta de 27.607 enquisados de máis de 15 anos que foron entrevistados cara a cara para este informe. Os datos e o informe completo publicaranse o 10 de decembro de 2019.


TCDD 7. Revestimentos de caucho en varios pasos de nivel en áreas rexionais Resultado de licitación | RayHaber\n[12 / 12 / 2019] A canle Istambul remata co mar de Marmara\t34 Estambul\n[12 / 12 / 2019] IMM organiza un taller de transporte público con rodas de goma\t34 Estambul\ncasapoxasRESULTADOS DE OFERTATCDD 7. Revestimento de caucho de varios pasos de nivel en áreas rexionais\n27 / 10 / 2019 RESULTADOS DE OFERTA, poxas\n2019 / 372131 da Dirección de Ferrocarrís do Estado turco (TCDD) cun valor límite de 1.643.983,79 TL e TCDD 2.593.284,61 cun custo aproximado de 7 TL. A empresa 8 presentou a licitación do revestimento de goma en varios pasos de nivel nas áreas rexionais e MEHMET ŞERAFETTİN PEHLİVAN + ABBAS ÖZKAN gañou a licitación coa oferta 1.666.371,65 TL dado segundo o resultado incerto. A empresa 4, que participou na licitación, presentou unha oferta por debaixo do valor límite.\nPoxa, 2,3,4,5 e 7. Inclúe os traballos de revestimento de goma 5119,96 Metretule en varios pasos de nivel en oficinas do distrito. A duración do traballo é de 450 (catrocentos cincuenta) días naturais desde o lugar de entrega.\nTCDD 5. Paso a nivel diverso en áreas rexionais ...\nNarlı nos pasos de nivel de liña Malatya ...\nCarta "STOP" con liñas de aviso sobre pasos a nivel\nSinais de tráfico e información nos pasos de nivel ...\nNos cruzamentos a nivel da liña Sivas-Samsun ...\nAnuncio de licitación: Sinais de advertencia sobre pasos de nivel ...\nAviso de licitación: cruzamento de nivel na liña Narlı-Malatya ...


O CGPJ avala a Delgado como fiscal xeneral con 12 votos a favor e 7 en contra\nEfe 16 enero 2020 18:26 h.\njusticia CGPJ Dolores Delgado\nO presidente do CGPJ, Carlos Lemes, decidiu eliminar do informe as palabras "idoneidade" ou "méritos" para lograr o maior consenso posible\nO pleno do Consello Xeral do Poder Xudicial (CGPJ) avalou este xoves o nomeamento da exministra de Xustiza Dolores Delgado como fiscal xeneral do Estado con doce votos a favor e sete en contra.\nTras pouco máis dunha hora de reunión, o pleno limitouse a constatar no seu informe que Delgado cumpre os requisitos que esixe a lei para o cargo -15 anos de exercicio profesional como xurista de prestixio-, sen mencionar palabras habituais nestes ditames, como méritos nin idoneidade do candidato.\nSegundo informan fontes do CGPJ, hai un voto particular discrepante ao que se adhiren varios vogais e varios votos concorrentes, é dicir, que están de acordo co aval, pero expoñen discrepancias na forma.\nNa reunión só votou a proposta do presidente do CGPJ Carlos Lemes, que decidiu eliminar do informe as palabras "idoneidade" ou "méritos" para lograr o maior consenso posible no pleno en favor da candidatura de Delgado, consciente de que o bloque conservador, maioritario, cuestionaba o nomeamento.\nO informe do CGPJ non é vinculante, pero si preceptivo, e as discrepancias no pleno pon de manifesto a división no órgano de goberno dos xuíces\nDelgado supera así o primeiro trámite para chegar á cabeza da Fiscalía Xeral do Estado, xa que debe aínda comparecer na Comisión de Xustiza do Congreso.\nO informe do CGPJ non é vinculante, pero si preceptivo, e as discrepancias no pleno pon de manifesto a división no órgano de goberno dos xuíces ante unha candidatura cuestionada con dureza pola oposición parlamentaria e boa parte da carreira fiscal.\nMostra deles é que a súa antecesora no cargo, a fiscal progresista María José Segarra, obtivo o seu informe por unanimidade. Os outros tres fiscais xerais avalados por este mesmo Consello tamén superaron o trámite do CGPJ sen maiores discrepancias.\n¿E se a cheminea pasa a ser historia?\nO CGPJ avala a Delgado como fiscal xeneral con 12 votos a favor e 7...\nCiudadanos urxe a que se instalen as máqunas doadas a Sanidade por Amancio Ortega\nSánchez pide "asumir" que non se aprazan as eleccións catalás


Nantón, Cabana de Bergantiños - Wikipedia, a enciclopedia libre\nNantón, Cabana de Bergantiños\nCoordenadas: 43°09′50.2″N 8°51′52.6″O / 43.163944, -8.864611\nPara outras páxinas con títulos homónimos véxase: Nantón.\nPaisaxe nas proximidades da igrexa de San Pedro de Nantón.\nSan Pedro de Nantón é unha parroquia que se localiza no sueste do concello de Cabana de Bergantiños na comarca de Bergantiños. Segundo o IGE en 2018 tiña 301 habitantes (159 mulleres e 142 homes) distribuídos en 14 entidades de poboación, o que supón unha diminución en relación ao ano 1999 cando tiña 470 habitantes.\n3.1 Lugares de Nantón\n3.2 Parroquias de Cabana de Bergantiños\nSon de especial interese os petróglifos que se localizan nos montes da Piolla, o castro e mámoas de Anido (aínda sen escavar), a igrexa parroquial e o contorno da casa reitoral e o pazo de Casanova, do século XVII.\nEsta localidade está cruzada de norte a sur pola estrada AC-552 que vai desde A Coruña a Cee.\nLugares de Nantón[editar | editar a fonte]\ncódigo INE: 15014080000\nTraído desde «https://gl.wikipedia.org/w/index.php?title=Nantón,_Cabana_de_Bergantiños&oldid=5525893»\nA última edición desta páxina foi o 19 de xullo de 2020 ás 17:20.


BIBLIO CEIP ADR CASTELAO: A WEB SOBRE ARTE DO CASTELAO\nA WEB SOBRE ARTE DO CASTELAO\nUn grupo de mestres do colexio elaboraron esta páxina web onde podedes atopar diferentes recursos para aprender máis sobre diferentes pintores.\nAnimádevos hai un montón de actividades Lim!\nEste boneco que aparece no mural basado nunha obra de Miró que adorna a porta\nda nosa biblioteca este curso quedará no lateral esquerdo do blog para que premades sobre el e poidades acceder sempre a estes fantásticos recursos!\nPublicado por Biblio Castelao en 13:35\nUn traballo moi ben feito! Co voso permiso, enlázoo no noso blog, onde tamén temos recursos recompilados relacionados coa arte, por si vos interesan, neste enlace:\nMestra infantil dijo...\ninteresante! Antes de que remate o curso levo aos nenos á PDI facer as actividades LIM sobre os xirasoles!! Grazas por compartir este material!!\nHola me llamo Carlota y me encanta la web del colegio castelao. El otro día vino una chica y nos contó una historia de como se cepillan los diente y de como son los dientes\nVanesa 5ºC dijo...\nQuero darlle as grazas aos profesores que fan a nosa páxina web, porque deste xeito podemos xogar a xogos e averiguar cousas do noso colexio e da nosa biblioteca\nRapaza de 5º dijo...\nGustame moito que fixeran estas actividades Lim que é unha divertida maneira de coñecer novos pintores e datos sobre eles, aparta aprendemos mentres nos divertimos obras de pintores da nosa historia cultural.\n22 de junio de 2012, 22:59\nGrazas a todos/as polo voso ánimo.\nEstou segura que os profes que elaboraron este material e todos os outros que se usan no cole e están colgados tanto no blog como na páxina do noso colexio o que máis lles gusta e que os usedes e os compartades cos vosos alumnos/as, amigos/as, compañeiros/as e seguirán traballando para compartir aínda máis cousas especias con todos vós.


MAYOR ZARAGOZA ABRE O I ENCONTRO INTERNACIONAL SOBRE CULTURA DE PAZ QUE ACOLLE O CCG | Actualidade\nA paz, os dereitos humanos, a tolerancia ou a comprensión internacional son algúns dos valores que tradicionalmente promove a cultura de paz, un concepto acuñado pola Comisión de Premios Nobel da Paz no seu Manifesto 2000 por proposta da UNESCO e baixo o que se entende un compromiso cos valores da paz entendida como rexeitamento do recurso á violencia en todas a súas formas, a loita pacífica e a educación nos valores democráticos.\nBaixo estas premisas fudamentais e tendo en conta a actual situación de violencia internacional, o Consello da Cultura Galega organiza organiza o I Encontro Internacional sobre Cultura de Paz, que se desenvolve a partir de mañá, xoves 24, e durante o venres e sábado, 25 e 26 de xaneiro, no Salón de Actos do Consello da Cultura Galega en colaboración co Seminario Galego de Educación para a Paz (SGEP).\nDurante estes tres días, o SGEP e o Consello da Cultura Galega reunirán en Compostela a recoñecidos profesores e expertos de universidades españolas, europeas e americanas, como a profesor de Estudios para a Paz na Universidade Europea para a Paz, Johan Galtung, a directora do Programa de Educación para a Paz na Universidade de Columbia en Nova Iork, Betty Readon ou o ex presidente do Tribunal Constitucional, Vicente Gimeno.\nA educación, a base\nTodos eles uniranse coas súas intervencións para facer fincapé na responsabilidade dos educadores na promoción dos marcos de convivencia pacífica e integradora. A inxerencia internacional nos conflictos bélicos, a situación da muller na sociedade, o terrorismo ou a relación que mantén Occidente co Islam serán outros dos temas que se abordarán ó longo deste encontro.\nA inauguración do I Encontro Internacional de Cultura de Paz terá lugar ás 10 h. no Salón de Actos do Consello da Cultura Galega para, acto seguido, comezar o ciclo de conferencias co ex director xeral da UNESCO e presidente da Fundación Cultura de Paz, Federico Mayor Zaragoza, recentemente distinguido co premio 'Portapaz' concedido anualmente polo Seminario Galego de Educación para a Paz a quen se distinga pola súa loita e compromiso coa busca de solucións pacíficas ós conflictos a través dos métodos democráticos.


EDLG MACIÑEIRA: 2017\nAquí volo deixamos:\nA que é ben bonito?\nPublicado por Ana Martinez en 1:29 No hay comentarios:\nEtiquetas: CURSO 2017/18, PROXECTO GALICIA MÁXICA\nO pasado dez de novembro, disfrutamos no colexio da tradicional festa do Magosto. Comezamos ás dez da mañá cun obradoiro de xogos populares organizados por Bea a profesora de Educación Física. Durante aproximadamente dez minutos, cada clase disfrutou de distintos xogos como: o brilé, a buxaina, as chapas, a mariola, os zancos ou o brilé. Pasámolo fenomenal.\nDespois, sobre as doce e media, degustamos as ricas castañas e os ricos bocadillos de chourizo con pan de Neda, que esta vez debido á metereoloxía, tiveron que ser asados no forno.\nMoitas grazas á ANPA pola súa colaboración, proporcionando non só as castañas senón tamén repartindo e facendo os bocadillos e o zume.\nPodedes ver máis fotos do día na nosa galería de fotos da páxina web do cole:\nEtiquetas: CURSO 2017/18, MAGOSTO, OUTONO\nEn colaboración con Equipo de Dinamización da Biblioteca, o Equipo de Dinamización en Lingua Galega, organizou a actividade "Outonos Literarios".\nCada curso fixo un libro relacionado coa temática do Outono:\n- Os de Educación Infantil, con debuxos de froitas outonais:\n- Os de Primeiro , refráns:\n- Os de Segundo, adiviñas:\n- Os de Terceiro, cantigas:\n- Os de Cuarto, poesías:\n- Os de Quinto, xogos populares:\n- E os de Sexto, contos:\nPublicado por Ana Martinez en 1:11 No hay comentarios:\nEtiquetas: CURSO 2017/18, OUTONO\nI CONCURSO OUTONOS TERRORÍFICOS\nO Equipo de Dinamización da Lingua Galega e o Equipo da Biblioteca, este ano celebramos no colexio o primeiro concurso "Outono Terrorífico" no que houbo moitísima participación. Tanta que decidiuse elexir un traballo por cada clase en vez de por "Ciclo".\nDespois dunha reñidísima votación pois todos os traballos estaban moi ben feitos, resultaron finalistas: Roque e Inés de E.I. 3 anos, Edgar e Isaac de E.I. 4 anos, Lois e Martín de E.I. 5 anos, Anxo e David de 1º de E.P., Érik e Miriam de 2º de E.P., Nerea e Thais de 3º de E.P., Gabriel e Ainoa de 4º de E.P., Yago e Adrián de 5º de E.P. e Gabriel e Andrea de 6º de E.P.\nE finalmente resultaron gañadores: Roque, Edgar, Lois, Anxo, Érik, Nerea, Ainoa, Yago e Andrea:\nOs traballos gañadores xa están expostos no corredor principal do centro e aquí volos deixamos para que poidades ver o ben que traballaron tod@s:\nNoraboa a tod@s, tanto finalistas como gañadores!!!!!\nCada un dos participantes no Concurso , recibiu este diploma acreditativo da actividade:\nPublicado por Ana Martinez en 0:54 No hay comentarios:\nEtiquetas: CURSO 2017/18, OUTONO, SAMAÍN\nO pasado 31 de outubro celebramos o Samaín no colexio. Todos os nenos e nenas que quixeron viñeron disfrazados para a ocasión.\nA media mañá, comezaron os obradoiros. Cada grupo de primaria, dispuxo de vinte minutos, para estar en cada un dos cinco obradoiros. Como sempre, contamos coa colaboración e participación da ANPA para a realización de dous dos obradoiros: o de maquillaxe e o túnel do terror. Ademais, disfrutamos de curtos de medo na biblioteca (como Fiz o coleccionista de medos, A bruxa regañadentes, a Meiga Chuchona, ...), de xogos monstruosos en informática e de xogos de baile, de puntería e de equilibrio e precisión, no ximnasio.\nPodedes ver máis fotos na Galería da páxina Web do noso cole.\nFOTOS SAMAÍN 2017\nPublicado por Ana Martinez en 12:08 No hay comentarios:\nEtiquetas: CURSO 2017/18, SAMAÍN\nUn ano máis celebramos no Centro o tradicional concurso de cabazas. Este ano, houbo cinco premios: dous para infantil (un para cada clase) e tres para primaria.\nEstas foron as cabazas participantes:\nComo podedes ver, todas son eran moi bonitas e orixinais e por iso a votación estivo moi reñida. Ao final as cinco cabazas gañadoras foron:\n- A de Alba de E.I. 4 anos:\n- A de Candela de E.I. 5 anos:\n- A de Valeria de 2º de E.P.:\n- A de Thais de 3º de E.P. :\n- E a de Lucía de 6º de E.P.:\nAquí podedes ver ás cinco afortunadas gañadoras, posando coas súas cabazas e os seus vales para cambiar por un libro en galego:\nA nosa máis sinceira noraboa para as cinco e moitas grazas a todos os rapaces e rapazas, así como ás vosas familias pola participación no mesmo.\nCada neno e nena participante recibiu un marcapáxinas conmemorativo da súa participación no mesmo.\nEste é o modelo para Infantil, 1º e 2º de E.P.:\nE este o modelo para os cursos superiores:\nPublicado por Ana Martinez en 16:18 No hay comentarios:\nEtiquetas: CURSO 2017/18, EXPOSICIÓN E CONCURSO DE CABAZAS, SAMAÍN\nEste ano, todas as clases do centro, decidiron decorar as súas portas. Ollade que bonitas quedaron:\nPublicado por Ana Martinez en 15:49 No hay comentarios:\nEste ano, o proxecto xeral de centro, promovido polos Equipos de Dinamización da Biblioteca e da Lingua Galega, xira en torno á GALICIA MÁXICA e SERES MITÓLOXICOS que habitan nela.\nTodo comezou cando apareceu una carta do Mago macín, enriba dunha mesa de cada clase. Nela nos dicía que este ano iamos aprender moitísimas cousas sobre os Seres Mitolóxicos galegos e para empezar e aproveitando o DÍA DAS BIBLIOTECAS ESCOLARES, pedíanos dúas cousas:\n1º) Que resolvésemos unas adiviñas para saber que seres mitolóxicos imos a coñecer.\n2º) Que entre todos debuxásemos á personaxe da nosa clase e que escribísemos a adiviña sobre ela para o mural colectivo do proxecto.\nGrazas a iso, descubrimos que cada unha das clases, ía aprender sobre un personaxe mitolóxico. Os trasnos e o Apalpador en Educación Infantil, os alicornios en 1º, as fadas en 2º, as xacias e xacios en 3º, as meigas en 4º, o sacaúntos en 5º e o lobishome en 6º.\nAsí de bonito quedou o mural de tódalas personaxes:\nPublicado por Ana Martinez en 1:15 No hay comentarios:\nO venres, 20 de outubro, os alumnos e alumnas de 4º, 5º e 6º de Educación Primaria, foron á Casa da Cultura para ver a actuación do grupo percusionista ODAIKO, "Invención".\nDurante preto dunha hora, disfrutaron dunha divertidísima posta en escea e ao mesmo tempo da súa gran actuación como percusionistas con caixóns, caixas chinesas, unha marimba, unha batería feita con cubos de plástico, tubos musicais, as mans, os pés, .... que os fixeron vibrar nos asentos.\nAquí vos deixamos un video promocional do grupo para que vexades que ben o fan e que divertidos son.\nPublicado por Ana Martinez en 15:24 No hay comentarios:\nO pasado xoves, cinco de outubro, as clases de terceiro, cuarto, quinto e sexto do cole, participaron programa: "Contamos e recollemos contos nados no camiño", posto en marcha pola Xunta de Galicia co fin de dar a coñecer o Camiño de Santiago aos escolares de toda a Comunidade e tamén convertilos en contadores daquelas narracións e contos que poidan coñecer os seus familiares, ou que existan nos concellos nos que viven. A actividade consistiu e percorrer a pé un tramo do Camiño Inglés representativo do fito Xacobeo, cercano á ubicación do noso centro.\nO bus recolleunos no cole e deixounos preto do Albergue de Peregrinos. Dende alí, acompañados polo coñecido contador de historias Inacio Vilariño e de Mariola, percorreron o Camiño, primeiro ata a Igrexa de Santa María e despois, continuaron un pouquiño máis polo centro do pobo.\nDurante a camiñata, fixeron varias paradas nas que Inacio cantou e contou divertidas historias e lendas á vez que lles falaba da importancia do coidado e da conservación das rutas xacobeas e do seu gran valor dende a fauna e a flora ata a toponimia.\nPublicado por Ana Martinez en 15:17 No hay comentarios:\nO pasado luns, dentro do programa "LER CONTA MOITO" cuxo fin é fomentar a lectura e dinamizar as bibliotecas escolares, os nenos e nenas de 4º, 5º e 6º de primaria, forib á Casa da Cultura de Neda a ver ao Mago Paco (Fran Otero) e o seu espectáculo Divermaxia: A illa dos nenos.\nAo longo de case hora e media, disfrutaron dun espectáculo de maxia e humor a través de contos como: O capitán Calabrote, Son un artista, A maxia de cores, Tres galiñas e un pavo,... no que algúns dos nenos e nenas do cole participaron activamente convertíndose en magos por uns intres.\nEtiquetas: ANIMACIÓN LECTORA, CURSO 2017/18, LER CONTA MOITO


Os socialistas de Mos reclaman a independencia das asociacións ante o uso partidista do Partido Popular -\nInicioComarcasA LouriñaOs socialistas de Mos reclaman a independencia das asociacións ante o uso partidista do Partido Popular\nOs socialistas de Mos reclaman a independencia das asociacións ante o uso partidista do Partido Popular\n09/03/2020 Redacción A Nova Peneira A Louriña Comentarios desactivados en Os socialistas de Mos reclaman a independencia das asociacións ante o uso partidista do Partido Popular\nO partido socialista de Mos denuncia que dende o concello se esta presionando as veciñas de Mos que están nas asociacións do municipio, para asistir a un acto da Xunta de Galicia polo 8M o Sábado día 7 na cidade da cultura en Santiago. Dende a bancada socialista din non dar crédito ante este uso das administracións públicas para o beneficio dun partido político.\nAdemais os socialistas fan fincapé en que a Xunta de Galicia e o Partido Popular nunca quixeron apoiar e participar nas actividades reivindicativas e manifestacións convocadas polas plataformas feministas da nosa comunidade.\nA voceira socialista, Victoria Alonso di estar anonadada polo uso partidista da Xunta de Galicia e o partido Popular. Engade que xa sabe que esta é unha costume do Partido Popular, en facer un uso electoralista destas datas, xa que o ano pasado a alcaldesa de Mos fixo coincidir o desfile das comparsas de carnaval coa manifestación polo día da muller, a que ela acudiu por primeira vez.\nAlonso remarca que as reivindicacións feministas non poden ser usadas en función das citas electorais e convida os dirixentes do Partido Popular a que realmente traten este tema coa importancia que merece, e sobre todo, que non usen politicamente as asociacións mosenses a favor das súas estratexias políticas.\nA rúa Morales Hidalgo córtase ao tráfico polas obras no Mercado e Auditorio\n30/04/2021 Redacción A Nova Peneira A Louriña Comentarios desactivados en A deputada María González Albert denuncia en Mos os ataques da Xunta fronte á propiedade veciñal do monte\nOfreceu unha charla que contou coa participación das direcivas das comunidades de montes de Mos e doutros concellos da comarca. […]\n03/12/2021 Redacción A Nova Peneira A Louriña 0\nO Goberno local de Mos cruzou un novo límite ético ao mentir abertamente á veciñanza durante o último Pleno municipal, no que chegou a negar a existencia dunha subvención nesta última edición de case 6.000 euros a través do programa de apoio aos festivais de música e de artes escénicas da provincia para o colectivo organizador do Festival O Son do Pazo. A colaboración da Deputación incluíu tamén a participación de grupos de música tradicional con cargo provincial Pontegal e, finalmente, a impresión da “cartelería”. Dita subvención tamén foi solicitada e concedida durante os anos anteriores. […]


Alberte Reboreda: “O mundo dos castros galaicos non responde a unha...\n'Confín dos verdes castros e valeroso clan!'\nAlberte Reboreda: “O mundo dos castros galaicos non responde a unha planificación “urbanística” previa como si será a romana”\nO arqueólogo Alberte Reboreda estuda o castro de Troña, en Ponteareas, no corazón do val do río Tea, afluente pola dereita do Miño, unha zona de penetración de produtos de orixe mediterránea cara ao interior. Unha nova entrega do coleccionábel 'Confín dos verdes castros e valeroso clan!'\nAlberte Reboreda durante un roteiro (Foto: Festa da Prehistoria)\nRedacción 08:35 do 9 de xuño de 2021\nSinalas no teu traballo sobre o Castro de Troña do grande esforzo que supuxo construír unha muralla. Ben sabemos que ten unha función de protección mais tamén simbólica. Realmente cres que a sociedade daquela altura non era conflitiva? Isto é, dentro das dúas posibilidades das murallas, inclínaste máis por unha que por outra?\nO existro arqueolóxico demostra que durante a Idade do Ferro as murallas dos castros galaicos tiñan un forte papel intimidatorio, mesmo simbólico. Con todo penso que hai que diferenciar entre conflito e violencia. A sociedade dos galaicos tiña conflitos entre os distintos “populi” ou “civitas”, incluso, entre os diferentes “castella” ou subcomunidades, desde logo. Pero as evidencias arqueolóxicas demostran que esta sociedade non era particularmente violenta, no sentido de resolver as súas diferenzas e intereses, fundamentalmente, por medio das armas, da brutalidade e da forza.\nO paradoxo é que os habitantes dos castros investiron moito tempo e esforzo na construción de complexos e monumentais sistemas defensivos: foxos, parapetos, murallas... e isto quere dicir algo, quizais que a intimidación era a mellor forma de prevención dos conflitos armados. Ademais, o prestixio e a funcionalidade de cada castro radicaba, en grande medida, nas súas defensas naturais e antrópicas, e Troña é un bo exemplo do que digo.\nConsideras que o segundo recinto é máis produto dunha ampliación do hábitat do castro que dunha planificación previa de facer dúas ou máis murallas. É isto habitual nos castros galegos? Isto é, que as murallas despois da croa son produto de ampliacións polo maior número de habitantes?\nO mundo dos castros galaicos non responde a unha planificación “urbanística” previa como si será a romana por exemplo. O urbanismo galaico é organicista non planificado, quero dicir que adapta o espazo físico habitable ás necesidades da poboación que acolle en cada momento, pero seguindo o seu propio patrón de racionalidade, a súa propia lóxica cultural para organizar o solo residencial dispoñíbel.\nA maiores, os castros, en canto que aldeas fortificadas de espazo habitábel limitado, eran a consecuencia do contexto socioeconómico de cada momento, da dispoñibilidade dos recursos, das oportunidades de comercio, das opcións de pactos entre elites sociais, mesmo das oportunidades de crear núcleos familiares entre os membros da comunidade. Isto é, dunha serie de variábeis cambiantes que os obrigaban a adaptarse a cada situación concreta, exactamente igual que calquera cidade fortificada de época histórica.\nO rico folclore que hai perto dos castros, con lendas de elaborada feitura, que significado poden ter? Darlle unha explicación -no seu\nmomento- a unhas construcións abandonadas que ninguén entendía a súa orixe? Son produto da relación cos metais preciosos e cos achados que podían atopar?\nAs lendas nacen da necesidade que ten unha sociedade ágrafa de explicar o seu pasado. A ausencia de coñecemento histórico científico, sometido a crítica e a proba, obrigou noutrora a procurar un relato mítico que dese respostas a un pasado do que se descoñecía todo. Así naceron as lendas de mouros, os habitantes da Galiza precristián.\nPor outra parte, as lendas das sociedades acientíficas desde o punto de vista histórico imbúen de simbolismo os lugares que os pobos do pasado habitaron ou mesmo que serviron para demarcar o territorio, para desenvolver ritos funerarios, propiciatorios da caza, das boas colleitas, etc. Por iso a historia resignificou boa parte deses lugares, sobre todo os que tiñan unha serie de calidades físicas monumentais, prominentes. A capela que se levantou na croa do castro de Troña, como en tantos outros castros, responde a esa lóxica.\ncastros Confín dos verdes castros e valeroso clan! Troña Alberte Reboreda\nAlberte Reboreda: “O mundo dos castros galaicos non responde a unha planificación...


Apoio da AELG ao manifesto Queremos galego na administración local de Cee | crebas.gal\n← Ai capitán, o poema de Xosé Mª Díaz Castro na ollada de Xacio Baño\nNo cabodano do mestre Olimpio Arca Caldas (Cuntis, 1928 – A Estrada, 2014) →\nApoio da AELG ao manifesto Queremos galego na administración local de Cee\nPublicado o 24 Novembro, 2015 por crebas\nA Asociación de Escritoras e Escritores en Lingua Galega declara publicamente o seu apoio ao manifesto Queremos galego na administración local de Cee! e fai un chamamento a usar, apoiar e impulsar a nosa lingua propia, lingua en que se expresaron as e os poetas do noso país, algúns deles fillos desa comarca de Fisterra.\nVan alá máis de cento cincuenta anos de afáns para devolver a nosa lingua ao lugar que ocupou e que lle corresponde como ÚNICA LINGUA PROPIA de Galiza, tamén recoñecida como OFICIAL polo Estatuto de Autonomía galego.\nSomos quen somos por termos criado esta lingua. É por ela que somos recoñecidos como galegas e galegos e así o queremos seguir sendo. É grazas á lingua oral -base da nosa cultura e raíz do noso sistema literario- que desde a escrita nos é permitido transmitir elementos patrimoniais que, de ficaren restrinxidos á vía oral, fariamos hoxe parte dunha xeración moito máis enmudecida.\nEsta entrada foi publicada en Lingua, Manifestos. Garda a ligazón permanente.


A reactivación dos autónomos duplica a demanda de furgonetas de segunda man | Consumer\nA reactivación dos autónomos duplica a demanda de furgonetas de segunda man\nO aumento en 8.700 o número de traballadores autónomos (+0,3%) que se rexistrou nos dous primeiros meses do ano deu “un importante impulso” á demanda de furgonetas no mercado de segunda man, ata duplicarse (+10,1%) con respecto ao mesmo período do ano pasado, segundo datos publicados pola plataforma en liña de vehículos na rede, AutoScout24.\nA rede en liña destaca que este repunte da afiliación no Réxime Especial de Traballadores Autónomos (RETA) achega “un pouco de optimismo a este colectivo, debilitado pola crise tras a baixa de máis de 320.000 autónomos desde 2008, dos que 37.000 tiveron que pechar o seu negocio só no último ano”. Esta tímida reactivación está relacionada, ademais, coas “boas expectativas” xeradas polo plan de pago a provedores que, a partir de maio, inxectará máis de 10.000 millóns de euros a miles de autónomos que teñen facturas pendentes de cobro cos concellos, engadiu AutoScout24.\nSegundo a plataforma en liña, moitos emprendedores comezaron a adiantar a súa intención de comprar unha furgoneta ante a previsible reactivación da economía local tras o pago das facturas impagadas por parte do Estado.\nA pesar dos “esperanzadores datos de demanda de usados”, a recuperación do colectivo de autónomos “aínda é moi incipiente e non puido evitar que gran parte dos profesionais acudisen ao mercado de ocasión para desprenderse dos seus vehículos comerciais, recuperando así polo menos unha pequena parte do seu investimento inicial”, sinalou AutoScout24. Unha mostra diso é o aumento da oferta de furgonetas de ocasión, que se incrementou nun 11,4% entre xaneiro e marzo con respecto ao mesmo período do ano anterior.\nA entrada da maior parte das furgonetas usadas é consecuencia do peche dos negocios en lugar de por a necesidade de renovar as frotas, “o que ha insuflado no mercado un gran número de vehículos industriais relativamente novos que os autónomos compraran xusto antes do estalido da crise”, explica a plataforma. Ademais, este fluxo de furgonetas máis novas compensou o envellecemento das que xa estaban á venda, polo que a súa antigüidade media ha permanecido estable, cun lixeiro aumento do 0,6% no últimos tres meses. Iso sitúa a estes vehículos ao redor do seis anos e medio de antigüidade, fronte aos máis de sete anos que mostraban os turismos no mercado de ocasión. Por outra banda, o prezo medio dos vehículos industriais lixeiros á venda aumentou un 6%, ata alcanzar os 8.720 euros, un dos seus niveis máis altos desde que estalase a crise.\nautónomos AutoScout24 envellecemento furgonetas-gl segunda man


Vestiario na Roma antiga. Roupas de muller - Recreación de la historia\nVestiario na Roma antiga. Roupas…\nNesta entrada queremos contarvos algo sobre as roupas que utilizaban as mulleres na antiga Roma.\nNesta imaxe extraída dun mural vemos dous bikinis. Pola escena que nos mostran é notable que estas mulleres estaba practicando exercicios. O que fai máis sólido o argumento de que a roupa interior era utilizada só cando se ejercitaba..\nPor riba da roupa interior, as mulleres romanas vestían unha túnica sen mangas. Para levantar o busto adoitaban utilizar o fascia pectoralis, unha especie de corpiño que axudaba a darlle maior firmeza. O strophium e a mamillare eran tamén dúas pezas interiores utilizadas polas mulleres. Estas eran máis semellantes aos corpiños actuais. Estaban compostas por tiras de coiro que cubrían o busto sosténdoo e afirmándoo.\nA túnica da muller chegaba ata os pés e era tan estreita por arriba coma por abaixo. Logo pasaron a vestirse coa stola, túnica longa de caída frouxa e cores variadas, bordado na beira e suxeito por un cinto adornado con xoias, un simple cordón ou unha cinta con bordados de cores. Ía cinguida cun strophium de coiro, e unha fascia pectoralis para soster o peito (precursor do suxeitador actual). Colocábase sobre a subucula, era de longo ata os pés, cinguíase cun cordón polas cadeiras de cun cinto baixo os peitos. Podía estar decorada cunha banda de cor púrpura. Era un indicador que nos comunicaba o seu estado civil.\nAs mulleres levaban distintos tipos de túnicas e de cores variadas. A stola, que era a que levaban as mulleres casadas, eran longas e uníanse nos ombreiros que quedaban ao descuberto. Hai que destacar que algunhas mulleres tiñan o privilexio de lucir orgullosas a stola matronae, roupaxes que únicamente podían vestir as que tiveran máis de tres fillos. Estas mulleres estaban moi ben consideradas pola sociedade romana, debido a que eran moi fértiles.\nRecomendación: Os druidas no mundo celta\nAs mulleres tiñan un tipo de túnica moi popular, o chitón, cuxa orixe débese as culturas helénicas sendo adaptado aos estándares romanos. Do mesmo xeito que as túnicas convencionais, ésta conta con dúas pezas que son unidas ata os ombreiros, pero estes non son cosidos como nas túnicas regulares. Os ombreiros son unidos con botóns e pezas dando un patrón moi elegante, e quizá pequenas aberturas sobre os ombreiros da muller. Aínda que esta peza era case exclusiva das mulleres, hai retratos de homes utilizando chitones. Os chitones de seda eran buscados en gran medida polas mulleres. Entre as túnicas eran consideradas as pezas máis sedutoras que se podían acadar.\nO peplos foi outro tipo moi popular entre as mulleres. Aínda que o seu confección era similar ás demais túnicas. Dúas pezas de tea cosidas aos costados. Este tipo de túnica presentaba unha diferenza: era tubular e os ombreiros non eran cosidos.\nEstola e Palla\nPor riba da stola vestían unha palla, tea rectangular que pasa sobre o ombreiro esquerdo e baixo o dereito, quedando nuevamente recollido sobre o esquerdo. As mulleres non vestían toga, se o facían era por ser atopadas adúlteras ou por ser prostitutas. Non estaba ben visto para a moral dunha muller de clase alta que esta camiñase ou viaxase polas rúas mostrando o seu pelo, xa que a palla que era unha especie de capa ou veo que se podía armar como unha toga, pero non era normal, vestila simulando unha toga, xa que as prostitutas anunciaban o seu oficio utilizando unha peza similar toga polas rúas. Isto facía que as mulleres utilizasen a súa palla como unha caparucha e non como unha toga en miniatura.\nA cyclas era un manto circular feminino, de tea moi lixeira cunha cenefa decorada.\nO ricinium era un manto máis pequeno e curto de cor negra ou escuro cunha franxa púrpura que se levaba normalmente desde a defunción ata a celebración das exequias.\nA mitra era un tocado composto de bandas de tea a modo de gorro cónico que se ataba por baixo do queixo e podía utilizarse para recoller o pelo pola noite.\nO supparrum era máis que nada unha capa que ía desde os ombreiros aos pés. Enganchábase da subucula e a súa característica era que lograba cubrir os brazos da muller envolvéndoa nun manto de seda, que era moi popular entre as mulleres adiñeiradas. As mulleres plebeyas adoitaban combinala cunha capucha dándolles unha peza máis utilitaria.\nO manto feminino era o palio; colocado como un veo sobre a cabeza é indicio de viudedad. Durante o Baixo Imperio levábase na man un anaco de tea para secarse a cara, a facialia, e sobre os cabelos poñíase un veo, o anabole, cuxos extremos colocábanse ao redor do pescozo.\nA paenula era nun manto cunha abertura, poderiamos dicir que asemellaba a un poncho dada as súas características. Atopámolo cadrado ou rectangular, de dimensións axustables ao tamaño da persoa. Aínda que non era exclusivo dos pobres era extensivamente usado por estes. Había paenulas con caparucha e sen caparucha. Polos ricos e pobres era común utilizala en viaxes e en días moi fríos. Podíase vestir tanto sobre a túnica como por sobre a toga.\nGustaban de adornar as súas cinturas con cintos en grao sumo variado, a través dos cales tamén demostraban o seu status social debido á cor ou a decoración dos mesmos.\nCategorías: Recuncho da historia, Mundo RomanoPor Alberto Gómez Santos 06/11/2018 Deixa un comentario\nTags: CostumesRoupa e accesoriosSociedadeVestimenta y complementos\nAnteriorPrevious post:Os Condes de AndradeSeguinteSeguinte publicaciónA figura do demo na Idade Media


O MpDC necesita acudir habitualmente ao Defensor del Pueblo para lograr obter a - MpDC\nO MpDC necesita acudir habitualmente ao Defensor del Pueblo para lograr obter a\nWritten By Virgulino on 25/10/05 | 13:36\nO Concello de Santiago de Compostela segue na súa liña manifesta de entorpecemento da información aos cidadáns galegos. Por ese motivo, novamente, o Movemento polos Dereitos Civís solicita ante o Defensor de Pueblo o requerimento de recibir información sobre a actuación da policía local da capital de Galiza.\nA falta de procura de solucións, por parte de Concello, ante as continuas denuncias realizas contra certos membros da Policía local instou a pedir ao MpDC ante o Ombusman que considere ao concello como hostil e entorpecedor das súas funcións, publicando o memo no infrome anual da institución.\nO Concello segue sen atender as peticións do Movemento polos Dereitos Civís as que o Defensor del Pueblo xa solicitou, asi mesmo entorpece a defensa dos dereitos cívis, xa quen segue a por trabas, inconvintes e todo\no posible para limitar a actuación de organizacións sociais, pero non se limita a iso senón que, simplemente, "insulta" ao Defensor del Pueblo ao facer caso omiso das súas peticións.\nDesde o MpDC queremos intar ao Concello de Santiago a que actue segundo as normas dun Estado de Dereito e respondas das súas obrigas legais.


Cultura promociona o audiovisual galego no mercado internacional con 'Galicia at Madrid de cine" - Actualidade - Casa de Galicia\nCultura promociona o audiovisual galego no mercado internacional con 'Galicia at...\n(2008x2811px., 683 Kb.)\n(2008x2811px., 447 Kb.)\n(3456x5184px., 1239 Kb.)\n(3456x5184px., 1610 Kb.)\n(3456x5184px., 1241 Kb.)\nCultura promociona o audiovisual galego no mercado internacional con 'Galicia at Madrid de cine"\nA delegación da Xunta en Madrid acolleu o acto, ao que acuderon preto de duascentas persoas de diferentes países\nMadrid, 19 de xuño de 2012.\nO acto, inserido no Plan de Internacionalización do Audiovisual Galego que desenvolve Cultura e Educación en colaboración co Instituto Galego de Promoción Económica (IGAPE), forma parte dunha serie de actividades paralelas dentro da programación do mercado e convocará a compradores, axentes de vendas e representantes de medios de comunicación nacional e internacional. No evento proxectouse un vídeo coa mostra do cine que se está a facer en Galicia na actualidade e distribuirase entre os profesionais asistentes o catálogo Films from Galicia. Ademais, os produtores galegos, dispoñen dun espazo habilitado na sala para a exhibición e difusión do material promocional dos seus proxectos.\nO obxectivo principal desta acción é fomentar as vendas internacionais do noso cinema e dar a coñecer, á prensa internacional especializada, as novidades que serán estreadas proximamente nos seus países.\nFortaleza conxunta do noso cine\nO departamento que dirixe Jesús Vázquez Abad estivo representado neste acto polo director da Agadic (Axencia Galega das Industrias Culturais), Juan Carlos F. Fasero, foi recibido pola coordinadora de actos da Casa de Galicia, como anfitriona Fasero compartiu cos profesionais galegos e axentes comerciais especializados que se deron na Casa de Galicia en Madrid o visionado do vídeo promocional preparado para a ocasión.\nNa súa intervención, o director da Agadic salientou a decidida aposta polo cine galego que mantén a Xunta de Galicia a través dos seus diferentes programas de apoio ao sector. Fixo referencia, ademais, á “calidade probada e contrastada” das películas de factoría galega, “como o demostra –engadiu– o extenso palmarés de galardóns que levan colleitado tanto nas categorías relativas aos traballos artísticos como nas de produción”.\nO director da Agadic destacou tamén a diversidade e singularidade do cine galego, “tan variado –argumentou- case como cada proxecto ou cada empresa produtora”, ao tempo que defendeu as vantaxes de concorrer de xeito conxunto a iniciativas promocionais deste tipo, “onde se visualiza a fortaleza conxunta da nosa industria e o valor dos profesionais que a integran”, engadiu.\nFilmes galegos no mercado\nDurante os tres días que dura este evento poderán visionarse nos cines Princesa de Madrid 43 títulos españois entre os que se atopan 5 producións galegas: O Apóstolo (de Artefacto Producciones); Todo es Silencio (dirixida por Jose Luis Cuerda e producida por Milou Films); Copito de nieve (Filmax Galicia); Tralas luces (Tic Tac Producciones); e Dictado (Continental Producciones). Ademais, outro dos filmes que se exhibirán nos screenings será Operación E, un thriller baseado no conflito das FARC en Colombia que ten como protagonista ao actor galego Luis Tosar.\nAsemade, é importante destacar que na pasada edición doMadrid de Cine, o Premio FAPAE-Rentrak, que recoñece á película española de maior repercusión internacional, recaeu na produtora galega Vaca Films polo filme Celda 211.\nMadrid de Cine é un mercado que promove a Federación de Asociacións de Produtores Españoles (FAPAE) en colaboración co ICAA, o ICEX, a Comunidade de Madrid e EGEDA. É o único encontro deste tipo que se fai agora mesmo en España, no que se dan cita preto de 70 compradores e máis de 24 medios de prensa especializados de ámbito internacional xunto con axentes de venda e produtores dos filmes españois participantes. Neste evento realízanse reunións nas que os produtores presentan novas iniciativas e proxéctanse as películas máis recentes.


Medra un 42% a venda de alimentos ecolóxicos “made in Galicia” - Campo Galego\nInicio / Desenvolvemento rural / Medra un 42% a venda de alimentos ecolóxicos “made in Galicia”\nDe esquerda a dereita, Belén do Campo, Ángeles Vázquez, Francisco López e Javier García\nA produción ecolóxica en Galicia segue medrando a un forte ritmo, e prevese que esta tendencia continúe nos próximos anos. Así, no 2017 o volume de ventas certificadas polo Consello Regulador da Agricultura Ecolóxica de Galicia (Craega), aumentou un 42%, ata chegar aos 59 millóns de euros.\nAsí se reflicte na memoria correspondente a 2017 do Craega, que foi presentada esta mañá en Santiago de Compostela, nun acto presidido pola conselleira de Medio Rural, Ángeles Vázquez, e o presidente do Craega, Francisco López.\nA titular de Medio Rural destacou as principais magnitudes deste informe, que –dixo– reflicten un “crecemento imparable” da agricultura ecolóxica na comunidade. Así, en relación co 2016, incrementouse un 42% o volume de ventas certificadas polo Consello Regulador. En valor monetario son 59 millóns de euros, fronte aos 41,7 millóns de 2016. Así mesmo, Ángeles Vázquez salientou o aumento, por riba do 15%, da superficie inscrita e a suba de case un 13% do número de operadores, ata superar os mil rexistrados.\nPrevisión de que a superficie certificada polo Craega medre un 25% de aquí ao 2021\nPolo demais, tanto a Consellería do Medio Rural como o Craega prevén que Galicia contará no 2021 cunhas 40.000 hectáreas de superficie certificada de agricultura ecolóxica, o que supón un 25% máis que as 32.000 actuais. Esta é a previsión do Plan estratéxico que impulsa a Xunta, en colaboración co sector.\nPara lograr este obxectivo, Ángeles Vázquez anunciou un investimento total de 4,3 millóns de euros nos próximos anos para fomentar a agricultura e a gandería ecolóxicas.\nA conselleira referiuse á importancia que ten esta evolución positiva do ecolóxico desde o punto de vista de xeración de riqueza e emprego no agro galego e botou a vista atrás, aportando datos que reforzan esta tese. Así, afirmou que no ano 1997, cando iniciou a súa actividade o Craega, apenas había 13 hectáreas en toda Galicia de cultivos ecolóxicos e en dez anos pasouse a 10.000. Na actualidade, destacou a conselleira, “contamos con case 32.000 hectáreas certificadas”.\nA titular de Medio Rural sinalou ademais que Galicia destaca no ámbito gandeiro, sendo a primeira comunidade española en ganderías de leite ecolóxico e ocupa o segundo posto en produción de aves de curral para carne, así como tamén a segunda posición no eido apícola.


Axencia de Prensa Foro 2010: ONU: en reformas\nÁs 6 e media da tarde, ó salón de Graos de Filoloxía púidose achegar todo aquel interesado nos plans de reforma nas Nacións Unidas. Baixo o título “A reforma das Nacións Unidas a partir do artellamento dunha alianza da sociedades civil global” comezou a xornada de debate. E é que o foro UBUNTU leva apostando por unha reforma e revisión do órgano dende hai anos.\nCon Manuel Manonelles –director de cultura e paz- representando o foro UBUNTU, comezou esta conferencia que contou coa presenza de persoeiros relacionados de forma directa con esta temática. Por unha banda, Francisco Vallverdú abriu o coloquio como representante da Campaña Mundial pola Educación e un Xosé Manuel Beiras igual de combativo que sempre continuou a charla como representante da Fundación Galiza Sempre. Por último, o encargado de pechar esta xornada foi Peter Weiss, da LCNP (Lawer’s Cometee of Nuclear Policy), presidente da Asociación Internacional de avogados contra as armas nucleares.\nA campaña que UBUNTU puxo en marcha, pretende reformar os fundamentos e principios das Nacións Unidas. Segundo apuntou Manuel Manonelles, a estrutura que amosa este órgano deixou de responder á realidade xeopolítica de hoxe en día. Un dos seus principais retos segue a ser como conseguir aumentar o impacto político derivado da interacción entre un organismo intergubernamental e os axentes non estatais. Para iso levan tratando de exercer a máxima presión posible sobre o sistema político e de alianzas.\nA datos históricos remitimos ó ver que dende a creación das Nacións Unidas, en 1945, só houbo que esperar ata 1946 para que aparecesen as primeiras propostas de reforma. Dende UBUNTU teñen un plan.” É mester unha concienciación global de reforma” sinalou Manonelles. Pero para iso tamén afirma que é necesaria unha rearticulación do sistema que conceda a necesaria capacidade de mobilización.\nA continuación, Francisco Vallverdú, dende a campaña mundial pola educación, realizou un discurso a prol do dereito intrínseco que deberían ter tódolos nenos para acceder a unha educación gratuíta e de calidade.\n“A cifra supera os 75 millóns de nenos”\nCerca de 75 millóns de nenos hoxe en día seguen sen acceso á escolarizacion en pleno siglo XXI e sobre 774 millóns de persoas son analfabetas a día de hoxe. A pesar de que a educación comezase por fin a aparecer en axendas e obxectivos a nivel nacional e se levasen a cabo avances non menos importantes (aumento da taxa de escolarización) dende a Campaña Mundial pola Educación lanzan unha chamada a favor da eliminación da disparidade de xénero, alfabetización e unha ensinanza e docentes de maior calidade confiando nunha clave: sensibilización (dende a educación para a cidadanía) e mobilización.\nO coloquio foi retomado por Xosé Manuel Beiras, quen focalizou a súa intervención en tres puntos: as claves da crise da ONU, a análise das propostas do foro UBUNTU e a perspectiva das nacións sen estado fronte as Nacións Unidas.\nEn primeiro lugar, “esta crise non é máis que a proxección da crise sistémica que comezou hai 30 anos sobre a superestrutura mundial”, apuntou. É por isto que o representante da Fundación Galiza Sempre aposta por unha completa reconstrución e deseño das Nacións Unidas baseada na rexeneración e reformulación do sistema. Para iso considera necesario democratizar a toma de decisións e asignarlle o control efectivo sobre outras organizacións (FMI, OMC...).\n“As nacións sen Estado deben poder ser tamén suxeitos políticos teñan ou non polo proceso histórico correspondente o nome de nación ou pobo”\nXosé Manuel Beiras cree necesaria a previa democratización do goberno para poder democratizar as institucións e organizacións. Sempre coa fin de conseguir unha nova arquitectura do sistema que lle permita ter representación a aquelas “nacións sen estado”.\nPor último, o encargado de pechar a sesión foi Peter Weiss quen recoñeceu que, a pesar das dificultades dunha reconstrución das Nacións Unidas, non estaba todo perdido. Criticou en primeira instancia a posibilidade de reelección dos secretarios xerais, ós que tachou por non tomar decisións suficientemente duras co fin de saír reelixidos en próximos comicios. En segundo lugar, deixou unha porta aberta á esperanza dicindo que as posiblidades da sociedade civil de influír nas decisións das Nacións Unidas son ilimitadas mais que outros factores, como o dereito de veto dalgúns países, permanecerán inamobibles durante moito tempo.\nPostado por Foro 2010 às 07:46


A cultura e as letras toman as rúas de Padrón durante o mes de maio - Padrón Turismo\nAs rúas e os edificios públicos de Padrón encheranse neste mes de maio de cultura. Cun amplo programa de actividades para todas as idades, o Concello quere honrar aos autores e autoras que situaron a vila no centro da creación literaria galega e, ao tempo, animar á poboación a gozar dos libros.\nA concelleira de cultura de Padrón, Lorena Couso, considera que Padrón Literario “converterá esta vila, un ano máis, no centro da actividade literaria de Galicia”. Trátase dunha programación moi ampla que conta coa colaboración da Fundación Pública Galega Camilo José Cela, da Fundación Rosalía de Castro, da Xunta de Galicia e do Xacobeo 21-22.\nEsta aposta do Concello “ten todo o sentido do mundo”, engade Lorena Couso, “tendo en conta que Padrón é unha localidade na que viviron e crearon as súas mellores obras algunhas das maiores figuras da literatura galega e universal”. Para celebralo, o consistorio deseñou un programa “moi variado, que atende aos intereses de públicos moi diversos, do infantil ao especializado”, e que busca “afondar no recoñecemento dos nosos creadores e creadoras tanto entre a veciñanza como entre as persoas que nos visitan”.\nRecoñecemento ás figuras literarias padronesas\nPadrón Literario quere poñer en valor a importancia das grandes figuras literarias que naceron, viviron e traballaron na vila, con Rosalía de Castro e Camilo José Cela á cabeza. Entre os actos centrais do mes atópase a ofrenda floral no cemiterio de Adina, en Iria Flavia, na honra de Camilo José Cela (11 de maio ás 11:00 horas). No 106 aniversario do seu nacemento, as autoridades e o alumnado de varios IES do Concello e arredores participarán neste acto en recordo dun dos grandes creadores da literatura universal.\nOutro dos momentos clave das celebracións é o Concerto das Letras Galegas, que se poderá escoitar no Auditorio Municipal de padrón ás 20:00h do sábado 14. Actuarán as corais polifónicas de Padrón, de Betanzos e de Carral.\nNa véspera do Día das Letras Galegas, na mañá do luns 16, celebrarase a VII Festa da Lingua. No acto participarán o alumnado do IES Macías o Namorado e do IES Camilo José Cela.\nA inauguración da ruta de sendeirismo Rosalía nos camiños o sábado 21 é outro dos puntos a marcar na axenda de maio. A ruta está inspirada na obra En las orillas del Sar e foi deseñada polos concellos de Padrón, Rois e Dodro, en colaboración coa Fundación Rosalía de Castro.\nVisitas e tertulias teatralizadas\nUnha das actividades estrela do mes son as visitas teatrais Macías e Elvira: tres camiños, tres destinos. Levaranse a cabo no Xardín Botánico Artístico de Padrón os sábados 7, 14, 28, de maio e 4 de xuño ás 12 horas (agás o 7, no que comezan ás 12:30), e entre semana para centros escolares. Trátase dun percorrido polo Padrón Literario da man da compañía Os Quinquilláns, especialista en recrear eventos históricos de xeito atractivo e instrutivo. Para anotarse hai que acceder á web padronturismo.gal/inscricions, xa que as prazas, gratuítas en todo caso, son limitadas.\nO 11 de maio, ás 19:00 horas, o actor Suso Martínez caracterizarase como Matías Martí (o inventor de palabras de La colmena) para realizar unha visita guiada ao Museo Camilo José Cela, que servirá tamén como homenaxe ao actor recentemente falecido Pedro Brandariz. A inscrición debe facerse no 981 81 24 25 ou en visitas@fundacioncela.com\nNesta mesma liña de difusión do patrimonio literario padronés enmárcase a visita teatral Camiño branco de Rosalía. Pensada para todos os públicos, levará aos asistentes pola zona vella de Padrón percorrendo algúns dos lugares más destacados na historia literaria da vila. Celebrarase o martes 17 de maio, Día das Letras Galegas, e para asistir hai que acudir ao punto de encontro no cruceiro de Fondo de Vila ás 12:00h.\nO día seguinte, mércores 18, levarase a cabo unha nova edición das exitosas Tertulias Clandestinas, nas que o público conversa cunha figura relevante da historia, representada por unha actriz. Neste caso, a protagonista é Camila Trulock Bertorini, nai de Camilo José Cela. Esta tertulia teatralizada levarase a cabo nos xardíns do Museo Camilo José Cela e para asistir hai que anotarse na web padronturismo.gal/inscricions\nActividades na Fundación Cela\nEste espazo, o do Museo Camilo José Cela, será o epicentro de varias das accións programadas dentro do mes de Padrón Literario. Do 9 ao 20 de maio, a Semana das Letras acollerá actividades especiais para os centros escolares e xornadas de portas abertas para todos públicos na Fundación. Máis alá disto, o alumnado das escolas unitarias e dos CEIP Flavia e Rosalía de castro poderá asistir á un espectáculo de Pakolas de contido literario. O público xuvenil dos IES Macías o Namorado e Camilo José Cela poderá asistir a un xogo de tipo Escape Room.\nTamén no Museo Camilo José Cela inaugurarase o 26 de maio (19:00h) a exposición Padrón, teu Camiño, teu Destino. A artista responsable da obra, Loreto Blanco, fará unha visita guiada pola mostra, e a continuación actuará a cantante Nastasia. A exposición poderase visitar ata o 30 de xuño.\nMáis actividades para público infantil e familiar\nO Concello programou unha serie de actividades de inspiración literaria e pensadas para o público máis pequeno, buscando fomentar entre a cativada e máis alá do centro urbano o orgullo polo pasado cultural de Padrón e proporcionando a pais e nais unha alternativa de ocio activo para as súas crianzas.\nAsí, o venres 13 (20.00h) o campo da festa de Iria Flavia acolle o espectáculo Contos e teatro de obxectos con O Peirao, de Diáspora Teatro. O día 16 (18:00h) celebrarase no Auditorio Municipal o concerto A miña lingua, a túa lingua, a cargo de O Viravai; e o venres 20 (20:00h) a praza da Capela de Pazos servirá de escenario para circo e acrobacias con 4.0, de Sue Moreno. Por último, o día 27 (20:00h) o mago Fran Rei interpretará o espectáculo Superheroe na praza do Santuario da Nosa Señora da Escratvitude.\nTamén o día 27, a Biblioteca Municipal de Padrón acollerá a partir das 17.00h o obradoiro Quen fai un cesto, fai un cento, dirixido a público xuvenil e adulto. Esta actividade ten aforo limitado, polo que é preciso inscribirse con antelación na propia biblioteca.\nDescarga o programa completo de Padrón Literario neste enlace.